নগাঁও জিলাৰ চামগুৰিস্থিত অসম শক্তি বিতৰণ কোম্পানী পৰিসীমিত নামৰ বিদ্যুৎ বিভাগৰ অধীনস্থ কোম্পানীটোৰ চামগুৰি উপ সংমণ্ডল বিষয়াৰ কাৰ্যালয়ৰ অন্তৰ্গত প্ৰায় লক্ষাধিক গ্ৰাহকৰ মে' মাহৰ বিদ্যুতৰ মাচুল অত্যাধিক পৰিমানে বৃদ্ধি হোৱাত ভূক্তভোগী গ্ৰাহক ৰাইজ হতাশগ্ৰস্ত হৈ পৰা পৰিলক্ষিত হৈছে।
আনহাতে ৰাজ্য চৰকাৰৰ শক্তি মন্ত্ৰী সলনি হোৱাৰ পৰিপ্ৰেক্ষিতত বিদ্যুতৰ মাচুলো হঠাৎ ৰহস্যজনকভাৱে বৃদ্ধি কৰা হ'ল নেকি বুলি সম্প্ৰতি চামগুৰি, পুৰণিগুদাম, বৰবাৰী, বামুনী, চাপানলা, কাঠপাৰা, আমবাগান, লাওখোৱা আদি অঞ্চলত সাধাৰণ জনতাৰ মাজত সৰৱ চৰ্চা চলা পৰিলক্ষিত হৈছে।
বৃহত্তৰ চামগুৰি অঞ্চলত বিদ্যুতৰ যোগান অনিয়মীয়া হোৱাৰ লগতে বিদ্যুতৰ সঘন লুকাভাকুত অধ্যয়নৰত ছাত্ৰ-ছাত্ৰী সকল বহু অসুবিধাৰ সম্মুখীন হৈ আহিছে। দিনটোৰ ২৪ ঘন্টাৰ ভিতৰত ১৬ ঘন্টাই বিদ্যুতৰ যোগান ব্যাহত হোৱাৰ সমান্তৰালভাৱে দৰিদ্ৰ গঞাক বিদ্যুতৰ মাচুলে এইবাৰ মাধমাৰ সোধাইছে বুলি জিলাখনৰ সচেতন মহলে অভিযোগ উত্থাপন কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
